
ВЪПРОСИ И ОТГОВОРИ
[bookmark: _Hlk112742972][bookmark: _Hlk115097041]ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ЧРЕЗ ПОДБОР НА ПРОЕКТНИ ПРЕДЛОЖЕНИЯ BG05SFPR001-1.010 „ПРЕВЕНЦИЯ И ПРЕДОТВРАТЯВАНЕ НА ТОРМОЗА И НАСИЛИЕТО И НАМАЛЯВАНЕ АГРЕСИЯТА В УЧИЛИЩАТА“
към 12.11.2025 г.

ВЪПРОС 1 от 03.10.2025 г. (Q001 постъпил чрез ИСУН):
Здравейте, имам следния въпрос :
Може ли да се кандидатства само за една от предложените дейности или е необходимо да се включат и трите в проектното предложение? 
ОТГОВОР:
Да, допустимо е. Съгласно т.13 от Условията за кандидатстване „ВАЖНО!!! При планиране на дейностите следва да се вземе предвид представения Анализ - Декларация от директора на училището (Приложение VII към Условията за кандидатстване).“ Обръщаме внимание, че всяка от трите допустими дейности обхваща различни форми и средства на реализация, резултати и заложени целеви стойности на индикаторите.

ВЪПРОС 2 от 08.10.2025 г. (Q002 постъпил чрез ИСУН):
Здравейте,

1. В УК е посочено, че в рамките на Дейност 1 като резултат следва да бъде разработен/а или актуализран/а план/програма на училищно ниво за превенция и справяне на тормоза, насилието и агресията с механизъм за мониторинг/оценка за прилагането на училищния подход по Националния механизъм за противодействие на тормоза и насилието в институциите в системата на предучилищното и училищното образование, както и да бъде формирано и активирано звено Медиация. В случай, че по проектното предложение са заложени дейности, попадащи в обхвата на допустима дейност 1 съгласно УК, и включващи единствено участие в конференции, кръгли маси, дискусионни форми, както и обучения на педагогически специалисти и на непедагогически училищен персонал, но НЕ са включени дейности по разработване/актуализиране на училищен план/програма за превенция на тормоза и агресията, както и дейности и събития на звено „Медиация“, следва ли посоченият по-горе резулатат да бъде доказван? Логиката показва, че посоченият резулат следва да е задължителен единствено при залагане на дейности по разработване/актуализиране на училищен план/програма за превенция на тормоза и агресията, както и дейности и събития на звено „Медиация“. Моля за потвърждение.
2. Допустими ли са разходи за транспорт и нощувки на целевите групи, включени в проектното предложение (ПС, непедагогически персонал, ЕОД, родители, ученици) в събития, обучения, междуучилищни дейности и др. по проекта в рамките на "други преки разходи"? 
3. Във връзка с горния въпрос, моля за примери за допустими разходи за услуги като част от група други преки разходи.
4. Моля за потвърждение, че в Помощната таблица – работен лист Дейност 1 обучения, клетка Е22 следва при всички случаи да остане със стойност "1", независимо, че предвиждаме провеждане на обучения в рамките на 3 учебни срока.
ОТГОВОР:
1. Съгласно т. 13 от Условията за кандидатстване е посочено следното: „В рамките на Дейност 1 като резултат: следва да бъде разработен/а или актуализран/а  план/програма на училищно ниво за превенция и справяне на тормоза, насилието и агресията с механизъм за мониторинг/оценка за прилагането на училищния подход по Националния механизъм за противодействие на тормоза и насилието в институциите в системата на предучилищното и училищното образование ; формирано и активирано звено Медиация.“.  В тази връзка, посоченото изискване следва да бъде изпълнено при включване на Дейност 1 в проектното предложение, независимо дали кандидатът е планирал в рамките на Дейност 1 активности за разработване/актуализиране на план/програма и механизъм за противодействие на училищно ниво, както и активности за звено Медиация. 
2. Да, допустими са. Съгласно т.14.2 от Условията за кандидатстване в рамките на други преки и непреки разходи са допустими „преки разходи, като напр. за консумативи и материали, за образователни пособия, за транспорт,  за услуги, за информираност и публичност на събития“. Обръщаме внимание, че съгласно т.13 от Условията за кандидатстване „Обученията следва да се провеждат в групи минимум от 8 участници, без нощувки на участниците, с физическо присъствие или хибридно.“ и че „Междуучилищни дейности (МУД) се планират, организират и провеждат с учениците от целевите групи в рамките на половин или един цял ден извън учебния план  и се планират в астрономически часове.“. 
3. Разходите за услуги за други преки разходи в рамките на „Други преки и непреки разходи“ са за външни услуги, извършени от трети лица/организации, пряко свързани с изпълнението на дейности по проекта. Преценка на кандидата е какви конкретни услуги са необходими за подготовка и изпълнение на планираните дейности в проекта..
4.Да, потвърждаваме, че в Помощната таблица – работен лист „Дейност 1 обучения“, клетка Е22 следва при всички случаи да остане със стойност "1", като обученията по Дейност 1 се планират само за 1 учебен срок, а могат да се изпълняват през цялата продължителност на проекта. В т. 3 от Приложение X Указания ПомТаб за бюджет са дадени конкретни практически указания за тази активност при попълване на Помощната таблица и изготвяне на бюджета на проектното предложение. 

[bookmark: _Hlk210838591]ВЪПРОС 3 от 08.10.2025 г. (Q003 постъпил чрез ИСУН):
Уважаеми дами и господа,
Във връзка с подготовката на проект по процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“ моля за уточнение:
1. Приема ли се за административен капацитет на координатор участие в проекти на общинска администрация, като:
Договор № 03/07/2/0/00601/02.01.2018 г. – „Изграждане, реконструкция и рехабилитация на улична мрежа в гр. Дългопол“;
Договор № BG06RDNP001-7.008-0010-C01/04.11.2019 г. – „Основен ремонт и мерки за енергийна ефективност в сгради на община Дългопол“.
2. За ръководител на проекта счита ли се за „сходен опит“ участие в проекти: BG05M9OP001-2.010-0210-С01 „Домашен социален патронаж“, по програма РОМАКТ – Малки грантове и по програма „Еразъм+“?
[bookmark: _Hlk210838321]3. Допустимо ли е включване на родители, участващи по проекти „Успех за теб“ и проект „Десегрегация, превенция и недопускане на дискриминация в образователни институции в общините Смядово, Върбица, Велики Преслав и Дългопол“.?
ОТГОВОР:
1 и 2. Съгласно т.11 от Условията за кандидатстване, поле Административен капацитет 
- Ръководителят на проекта има минимум 2 години опит в управлението/изпълнението на сходен тип дейности и/или управление/изпълнение на сходен тип проекти;
- Всеки от останалите двама членове на основния екип има най-малко 1 година опит в изпълнението на сходен тип дейности и/или управление/изпълнение на сходен тип проекти.“ ….„За целите на процедурата под „сходен тип дейности“ следва да се разбират дейности в сферата на образованието и/или работата с допустимите целеви групи.“ „Под „сходен тип проекти“ следва да се разбират проекти със сходни дейности и/или проекти за допустимите целеви групи като тези по настоящата процедура“. 
В случай, че цитираните от Вас договори отговарят на посоченото изискване, то лицето може да е допустимо за съответната позиция.
3. Да, допустимо е, при осигурена демаркация и избягване на двойно финансиране по отношение на дейности и представители на целевите групи съгласно т. 6 от Условията за кандидатстване. В случай, че родители-участници в дейности по проект „Успех за теб“ и/или по проект „Десегрегация, превенция и недопускане на дискриминация в образователни институции в общините Смядово, Върбица, Велики Преслав и Дългопол“, са включени в проект по настоящата процедура, то те следва да участват в дейности, различни от тези по цитираните от Вас проекти.

ВЪПРОС 4 от 08.10.2025 г. (Q004 постъпил чрез ИСУН):
1. Може ли ПС да участва в повече от една дейност?
2. Възможно ли е в Дейност 3 да се финансират изнесени обучения за учениците, и ако е допустимо - възможно ли е да е с нощувки?
ОТГОВОР:
1. Да, при спазване на трудовото законодателство и нормите за часовата заетост и ангажираност на педагогическия специалист.
2. Съгласно т.13. от Условията за кандидатстване по дейност 3 не са предвидени изнесения обучения на учениците. Дейност 3 се фокусира върху активности на училищно ниво в съответствие с Наредба за приобщаващото образование, а по отношение на МУД същите „се планират, организират и провеждат с учениците от целевите групи в рамките на половин или един цял ден извън учебния план и се планират в астрономически часове.“
ВЪПРОС 5 от 09.10.2025 г. (Q005 постъпил чрез ИСУН):
Здравейте,
Средно училище "Мито Орозов", гр. Враца е училище към местата за лишаване от свобода.  Училището е ВРБ към Министерство на образованието и науката. В програмата е упоменато, че се отнася за всички училища. Нашите ученици са неподлежащи на задължително обучение (пълнолетни над 18 години), което не съответства на някои от индикаторите за изпълнение на програмата.
Интересуваме се дали и къде би било допустимо да кандидатстваме за дейности по програма.BG05SFPR001-1.010 „Превенция и предотвратяване на тормоза и насилието и намаляване агресията в училищата“.
Благодаря Ви!
Александър Стефанов
гл.счетоводител
[bookmark: _Hlk210981764]ОТГОВОР:
Допустими за кандидатстване по настоящата процедура са всички държавни, общински и частни училища, които отговарят на изискванията в т.11 от Условията за кандидатстване. Съгласно Регистъра на институциите в системата на предучилищното и училищното образование, към настоящия момент Средно училище "Мито Орозов", гр. Враца е действащо държавно училище и като такова е допустим кандидат по процедурата. Проектното предложение следва да се базира на представения Анализ-декларация от директора на училището, в която се посочва ситуацията с тормоза, насилието и агресията в образователната институция и се определя обхватът на целевите групи. Следва да имате предвид, че „ Индикатор EECO06 задължително се планира, в случай че в проектното предложение има предвидена за изпълнение дейност 3, независимо че учениците могат да участват и в други допустими дейности.“ В тази връзка, в проектното предложение не планирате дейност 3, но може да планирате дейности, насочени към другите целеви групи – например педагогически специалисти, непедагогически персонал по дейност 1. Може да планирате и някои активности по дейности 2 за ангажиране на местните общности и заинтересованите страни, като имате предвид, че „Индикатор SOI 1.3. задължително се планира в случай че в проектното предложение има предвидена за изпълнение дейност 2, независимо че лицата могат да участват и в други допустими дейности.“.
ВЪПРОС 6 от 10.10.2025 г. (Q006постъпил чрез ИСУН):
Здравейте, 
казвам се Мира Алякова и представлявам ЧПГДН "СофтУни БУДИТЕЛ". 
Ще кандидатстваме по процедура BG05SFPR001-1.010 Превенция и предотвратяване на тормоза и насилието и намаляване агресията в училищата. 
 Имам въпрос относно декларацията при кандидатстване, която се попълва от всички представляващи, независимо дали представляват заедно и поотделно. Annex_I_Декларация на  кандидата
Имаме 4 ма представляващи, 1 от тях е по майчинство и юристите ни ни увериха, че спрямо новите изисквания, няма право да подписва каквито и да било документи. 
Има пълномощник - директора на училището. 
Може ли декларацията да бъде електронно подписана от останалите 3-ма представляващи + пълномощника / директора/ ? 
Благодаря предварително!
ОТГОВОР:
Съгласно т.24 от Условията за кандидатстване „ Декларация на кандидата – попълнена по образец (Приложение I към Условията за кандидатстване). Декларацията се попълва, подписва и представя от официалния представител на кандидата. 
В случай че проектното предложение се подава с валиден КЕП на официалния представител на кандидата, декларираната информация се потвърждава във Формуляра за кандидатстване в секция 11. „Е-декларации“.
В случай че проектното предложение се подава с валиден КЕП на оправомощено лице, Декларацията на кандидата (Приложение I) се попълва и подписва от oфициалния представител на кандидата на хартиен носител и същата се сканира и прикача в секция 12. „Прикачени документи“ от Формуляра за кандидатстване или се подписва с електронен подпис и се прикача в секция 12. от Формуляра за кандидатстване. 
Декларацията на кандидата (Приложение I към Условията за кандидатстване) се попълва и се подписва от всички лица, с право да представляват кандидата, независимо от това дали заедно и/или поотделно, и/или по друг начин.
Посочената по-горе декларация следва да бъде с дата след датата на обявяване на настоящата процедура и предхождаща или съответстваща на датата на подаване на проектното предложение.“. Съгласно Приложение IX -  т. 11.Е-деклрации  „ Е-Декларациите (Декларация на кандидата– Приложение I и Декларация за разграничаване на икономическата от неикономическата дейност-Приложение III (приложимо за частни училища), се попълва/т, в случай че проектното предложението се подава с валиден КЕП на официалния представляващ кандидата.“. 
Във Вашия случай Декларация на кандидата следва да се представи от всички четирима представляващи. При подписване  на декларацията с КЕП от всеки от представляващите 4-те електронно подписани декларации се прикачват в секция 12 на Формуляра за кандидатстване. Декларация на кандидата от всеки от 4-мата представляващи подписани на хартиен носител се сканират и сканираните копия се прикачват в секция 12 на Формуляра за кандидатстване.
Следва да имате предвид, че съгласно т.11 от Условията за кандидатстване „Проверката за лицата, представляващи училищата, се извършва в Регистър БУЛСТАТ и/или в ТРРЮЛНЦ….“ .
ВЪПРОС 7 от 14.10.2025 г. (Q007 постъпил чрез ИСУН):
Уважаеми дами и господа, 
Във връзка с отворена процедура Превенция и предотвратяване на тормоза и насилието и намаляване на агресията в училищата, моля за отговор на следния въпрос:
1. Допустим кандидат ли е училище с одобрен проект по НАЦИОНАЛНА ПРОГРАМА „За сигурна образователна среда  без агресия“ 2025, Модул 2 „Училище без  агресия за сигурна училищна среда". По проекта имаме преведени средства, но поради невъзможност за неговото изпълнение, те ще бъдат върнати на Министерството на образованието. В случай че средствата бъдат възстановени от училището към МОЛ, моля за отговор дали сме допустим кандидат по настоящата процедура.
ОТГОВОР:
Съгласно т. 11 „Допустими кандидати“ от Условията за кандидатстване, конкретни бенефициенти са всички училища, които са действащи институции, вписани в Регистъра на институциите в системата на предучилищното и училищното образование (https://ri.mon.bg/home), независимо дали изпълняват проект по цитираната национална програма или не.
Съгласно т. 6 от Условията за кандидатстване следва да „..бъде осигурена демаркация и допълняемост по отношение на дейности и представители на целевите групи с национални, европейски и международни програми, които се реализират през учебните години в рамките на процедурата“. „В рамките на процедурата няма да бъдат подкрепяни дейности, финансирани по друг проект, програма или каквато и да е друга финансова схема, произлизаща от националния бюджет, бюджета на Европейския съюз или друга донорска програма.“. „Недопускането на двойно финансиране на кандидати, дейности, целеви групи и разходи ще се спазва както на етап кандидатстване (чрез декларации) и на етап договаряне (чрез проверка за двойно финансиране), така и по време на изпълнението на проектите (чрез проверки за двойно финансиране, анкетни карти, справки за участниците, плащания  и др.).“ „Информацията за демаркация се попълва в секция 10. „Допълнителна информация, необходима за оценка на проектното предложение“, поле „Демаркация и допълняемост“ от Формуляра за кандидатстване. На етапа на кандидатстване конкретните бенефициенти декларират в Декларация на кандидата (Приложение I към Условията за кандидатстване) липса на двойно финансиране и за увереност съгл. чл.73, ал.2, буква е) от Регламент (ЕК) 2021/1060.“
В тази връзка, в случай че изпълнявате сходни и/или идентични дейности по цитираната национална програма с едни и същи целеви групи, като допустим кандидат по настоящата процедура в проектното си предложение следва да планирате дейности и представители на целевите различни от тези по националната програма.

ВЪПРОС 8 от 14.10.2025 г. (Q008 постъпил чрез ИСУН):
Уважаеми дами и господа,
Във връзка с подготовката на проект по процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“ моля за уточнение, в коя от дейностите можем да назначим психолог.
ОТГОВОР:  
В случай че в училището няма назначен психолог, то може да назначите такъв съгласно трудовото законодателство и разпоредбите за сферата на образованието. Съгласно Условията за кандидатстване разходи за възнаграждения на психолог (вече назначен или новоназначен в рамките на проекта) може да се планират по всяка от допустимите дейности, по преценка на конкретния бенефициент и съгласно потребностите, идентифицирани в Анализа-декларация от директора на съответното училище.

ВЪПРОС 9 от 15.10.2025 г. (Q009 постъпил чрез ИСУН):
Уважаеми Госпожи и Господа,
за целите на настоящата процедура, моля да дадете точно и ясно определение на понятието "Уязвими групи". Същото е необходимо за ясно идентифициране и определяне на целевите групи, техните потребности, точно идентифициране на индикаторите по конкретен проект.
Благодаря Ви !
ОТГОВОР:
В т.15 от Условията за кандидатстване са цитирани допустимите целеви групи, сред които и ученици от уязвими групи. Всяко училище следва да определя учениците от уязвими групи, ако има такива, съгласно приложимата нормативна уредба в сферата на образованието, като например Наредба за финансирането на институциите в системата на предучилищното и училищното образование, Наредба за приобщаващото образование и др. към ЗПУО. Обръщаме внимание, че фокусът на процедурата е превенция и борба с проявите на тормоз, насилие и агресия в училище, в което може и да няма ученици от уязвими групи съгласно цитираното по-горе.

ВЪПРОС 10 от 16.10.2025 г. (Q010 постъпил чрез ИСУН):
При попълване на формуляра за кандидатстване по дейност 3 добавя ли се нова таблица за всяка поддейност - напр. отделно за работилница, отделно за занимания по интереси и отделно за междуучилищни дейности или всичко се въвежда общо за цялата дейност 3.
ОТГОВОР:
Съгласно т. 13 от Условията за кандидатстване (УК) по процедурата са допустими три дейности (Дейност 1, Дейност 2 и Дейност 3), като всяка от тях се реализира чрез различни форми и средства. Съгласно т. 3 от Приложение IX към УК, дейностите се попълват в секция 3. План за изпълнение/Дейности по проекта на Формуляра за кандидатстване, като „За всяка от планираните дейности се посочва информация в съответствие с представените приложения и информацията в тях - Анализ -декларация, др..“.  „Всяка планирана дейност следва да е съобразно специфичните изисквания за нея – например по Дейност 1 вид и теми на обучение, за кои участници са организирани, по Дейност 3 вид и тема на работилници, на занимания по интереси, МУД и т.н.“
Всяка дейност се добавя от зелен бутон „Добави“ на секция 3 от формуляра за кандидатстване, която съдържа отделни полета за попълване (като Дейност, Описание, Начин на изпълнение, Резултат) с максимален брой символи. В случая таблици не се попълват. 
Към формуляра за кандидатстване задължително се представя попълнена във формат excel Помощна таблица – Приложение V и попълнена Анализ-декларация – Приложение VII, която съдържа и таблици. 
ВЪПРОС 11 от 21.10.2025 г. (Q0011 постъпил чрез ИСУН):
Здравейте, уважаеми представители на УО,
Във връзка с подготовка на проектно предложение по процедура за директно предоставяне на безвъзмездна финансова помощ BG05SFPR001-1.010 „Превенция и предотвратяване на тормоза и насилието и намаляване агресията в училищата“ моля да разясните: 
1. Тъй като темата не може да се побере в 8 часа, възможно ли е планираните обучения без кредити да бъдат с продължителност повече от 8 часа, например - 16 часа?
2. Обучителните организации издават фактура за обучение. Ще се признае ли фактура, в която освен часовете преподаване са остойностени командировъчни разходи и разходи за материали?
3. Допустимо ли е да се проведе обучение за  "Училищна медиация" ? 
ОТГОВОР:
 1. Съгласно т. 13 от Условията за кандидатстване, т. 14.2 и Приложения V, IX и X обученията без присъждане на квалификационни кредити са с продължителност до половин ден (от 1 до 4 академични часа) или до 1 ден (над 4 академични часа до 8 академични часа). Допустимо е да се планират няколко последователни свързани обучения с различни теми и продължителност от 4 или 8 академични часа, и по този начин да се обхване един по-широк кръг от обучителни теми.
2. Фактурите, издадени от обучителните организации, следва да отразяват действително извършените разходи съгласно счетоводните стандарти и Закона за счетоводството. При отчитането от бенефициента към Управляващия орган не се представят разходооправдателни документи (например, фактури от външни изпълнители), а документи, доказващи извършването на проектните дейности, които са подробно описани в Приложение XVI. Условия за възстановяване на разходите от Условията за изпълнение. Моля вижте т. 1.3. „Обучения на педагогически специалисти и на непедагогически училищен персонал“ от документ УВР-Агресия, както и приложените образци на отчетните документи в Приложения УВР-Агресия. 
3. Съгласно т. 7, т. 11, т. 13 и т. 15 от Условията за кандидатстване при планиране на дейностите следва да се вземе предвид представения Анализ - Декларация от директора на училището (Приложение VII към Условията за кандидатстване), в която целевите групи са идентифицирани и определени според текущата ситуация и потребности в училището. В тази връзка по Ваша преценка определяте от какви теми на обучения имат нужда педагогическият и непедагогическия персонал в училището.
ВЪПРОС 12 от 22.10.2025 г. (Q0012 постъпил чрез ИСУН):
Уважаеми дами и господа,
Във връзка с подготовката на проект по процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“ имам следните въпроси:
1. Допустимо ли е по процедурата експерт образователни дейности да бъде назначен на граждански договор, ако е външен за училището специалист?
2. Планираме провеждане на обучение с присъждане на квалификационни кредити на педагогическите специалисти. Какъв договор би следвало да се сключи с обучител, който е вписан и одобрен към конкретна тема в Информационен регистър на одобрените програми за повишаване на квалификацията на педагогическите специалисти? Например: Училището сключва граждански договор с обучителя, като част от преките разходи за персонал и отделно сключва договор с фирма за организиране на обучението и издаване на удостоверения, като част от разходите за преки и непреки разходи (40%) или има и друга опция? 
ОТГОВОР:
1. Съгласно т. 14.2. „Допустими разходи“ от Условията за кандидатстване „Договорите с експерт образователни дейности (ЕОД) и с педагогически специалисти (ПС) следва да са сключени в съответствие с действащата нормативна уредба.“. Допуска се сключването на граждански договор с експерт образователни дейности, ако са външни за организацията лица (лица, които не са служители на конкретния бенефициент) за извършването на краткосрочни/еднократни задачи, които са свързани с постигането на определен резултат. Външните лица, с които ще се сключи граждански договор за изпълнение на дейности по проекта следва да бъдат избрани по открит, прозрачен, в достатъчна степен публичен, недискриминационен и безусловен начин  по смисъла на т.89 – 96 от Известието на Комисията.
2. При отчитането от бенефициента към Управляващия орган се представят  документи, доказващи извършването на проектните дейности, които са подробно описани в Приложение XVI. Условия за възстановяване на разходите от Условията за изпълнение. Моля вижте т. 1.3. „Обучения на педагогически специалисти и на непедагогически училищен персонал“ от документ УВР-Агресия, както и приложените образци на отчетните документи в Приложения УВР-Агресия. В зависимост от верифицираните проектни дейности и постигнатите резултати УО възстановява предварително определени размери на допустимите разходи, без значение какви са видовете и размера действително извършените разходи. Размерът на допустимите преки разходи за персонал (бюджетен ред 1) се изчислява като броят на проведените академични часове за обучение се умножи по единичния разход за 1 академичен час. 
Средствата, получени от бенефициента, следва да се разходват в съответствие с приложимото национално законодателство, т.е. при действителното разходване на средствата се прилагат обичайните вътрешни правила. Съответно, обученията на педагогически специалисти с присъждане на квалификационни кредити се провеждат съгласно приложимата нормативна уредба – Наредба № 15/22.09.2019 г. Следователно програмата за обучение с квалификационни кредити и обучителите следва да са сред одобрените в Електронния информационен регистър на одобрените програми за повишаване на квалификацията на педагогическите специалисти (ИРОПК) – https://rq.mon.bg/home. Изборът на обучителна организация също е съгласно приложимото законодателство. Възлагането на обученията и заплащането на дължимите разходи са по преценка на бенефициента, т.е. допустими са всички законосъобразни варианти, например, издаването на фактура, в която е посочен броят на проведените академични часове за обучение или варианта, описан във въпроса или друг вариант съгласно вътрешните правила на бенефициента. 
ВЪПРОС 13 от 24.10.2025 г. (Q0013 постъпил чрез ИСУН):
Здравейте!
Във връзка с подготовката на проектното предложение бихте ли ми отговорили:
1. Къде и как в проектното предложение можем да включим средства за консумативи, материали и пособия?
2. Има ли възможност в проектното предложение да се заложат обучения на педагогическите специалисти с нощувка и 1 квалификационен кредит?
ОТГОВОР:
1. Съгласно т. 14.2. „Допустими разходи“ от Условията за кандидатстване „В рамките на другите преки и непреки разходи се включват преки разходи, като напр. за консумативи и материали, за образователни пособия, за транспорт, за услуги, за информираност и публичност на събития, както и непреки разходи, като напр. за организация и управление на проекта, за мониторинг на образователните резултати, за комуникация и видимост на проекта, и т.н.“.
2. Съгласно т. 13 „Дейности, допустими за финансиране“ от Условията за кандидатстване „Обученията следва да се провеждат в групи минимум от 8 участници, без нощувки на участниците, с физическо присъствие или хибридно.“.
ВЪПРОС 14 от 06.11.2025 г. (Q014 постъпил чрез ИСУН):
Здравейте,
Във връзка с Дейност 1 "Повишаване на управленския капацитет и педагогическите умения на училищно ниво", тире първо "Участие в конференции, кръгли маси...", моля за становище относно допустимостта на следното: планираме двама членове на педагогическия персонал да проведат вътрешноекипни дискусии за повишаване на вътрешния капацитет за управление на конфликти и изграждане на единен училищен подход за реакция и подкрепа. Доколкото разбираме, допустими разходи са разходи за възнаграждения на тези двама педагогически специалисти за организирането и провеждането на тези дискусии - по 38 лв./астрономически час/специалист. Моля за потвърждение. 
ОТГОВОР:
Съгласно т.13 от Условията за кандидатстване и Приложение V Помощна таблица по Дейност 1 са допустими разходи за педагогически специалисти за участие в конференции, кръгли маси, дискусионни форми в качеството им на организатор-ръководител, координатор, модератор, лектор, специaлист-планиране, психолог съгласно потребности и по теми, изведени в Анализ-декларацията – Приложение VII. В тази връзка съгласно т.14.2. от Условията за кандидатстване се прилага единичен разход от 38 лв. за отработен астрономически час от педагогически специалист. За планирането на часовете моля вижте детайлните инструкции в Приложение X Указания Помощна таблица, а за възстановяване на разходите по планираните часове -Приложение XVI УВР Агресия. 
ВЪПРОС 15 от 07.11.2025 г. (Q015 постъпил чрез ИСУН):
Съгласно указанията в екипът за организация и управление на проекта се включва координатор. 
1.Може ли той да бъде външно лице за бенефициента?
2. На трудов или граждански договор, трябва да бъде назначен?
ОТГОВОР:
1. Допустимо е, като следва да отговаря на изискванията, посочени в т.11 „Допустими кандидати“ на Условията за кандидатстване, секция „ Административен капацитет“.
2. За всеки член на екипа за управление следва да се спазва действащата нормативна уредба (приложимото трудово и друго законодателство). Допуска се сключването на граждански договор с външни за организацията лица (лица, които не са служители на конкретния бенефициент) за извършването на краткосрочни/еднократни задачи, които са свързани с постигането на определен резултат. Външните лица, с които ще се сключи граждански договор следва да бъдат избрани по открит, прозрачен, в достатъчна степен публичен, недискриминационен и безусловен начин  по смисъла на т.89 – 96 от Известието на Комисията. Моля вижте отговора на въпрос 12 по-горе. Обръщаме внимание, че съгласно т.9 от Приложение IX „Екипът за управление на проекта следва да бъде съобразен със спецификата и обема на заложените дейности. Кандидатът следва да посочи квалификацията и отговорностите на всеки един от членовете на екипа за управление на проекта, който включва задължително ръководител на проекта, координатор и счетоводител (финансист).” При определяне на квалификацията и отговорностите за позицията „координатор“ в основния екип за организация и управление следва да имате предвид доколко ще обхващат краткосрочни/еднократни задачи за постигането на конкретен резултат.
ВЪПРОС 16 от 09.11.2025 г. (Q016 постъпил чрез ИСУН):
В секция 3 „Дейности“ в системата ИСУН следва ли да въведем само обобщени дейности (например Дейност 1, Дейност 2, Дейност 3), или е допустимо да въведем всички конкретни направления и поддейности, по които ще работим по проекта?
Моля за уточнение дали е допустимо в секция 3 да се въведат конкретни дейности от по-малък обхват, например формулировка от типа: „Индивидуални консултации и медиация с родители на ученици“ и дали подобна формулировка може да се заложи като отделна дейност в ИСУН, ако е в рамките на допустимите дейности по процедурата.
Моля за потвърждение какво ниво на конкретика е правилно да се използва при въвеждане на дейностите в секция 3.
ОТГОВОР:
Съгласно т.13 от Условията за кандидатстване „По настоящата процедура чрез директно предоставяне  на безвъзмездна финансова помощ допустими за финансиране са следните дейности, които кандидатът описва и обосновава в проектното предложение:“ Съгласно т.3 от Приложение IX „Моля обърнете внимание, че при разписване на дейностите по проекта кандидатът следва да определи методите за извършване на всяка дейност и очакваните резултати, като посочи ясна и детайлна информация в секция 3 „План за изпълнение/Дейности по проекта“, полета „Описание“, „Начин на изпълнение“ и „Резултат“ на Формуляра за кандидатстване, която да съответства на спецификата на дейността. За всяка от планираните дейности се посочва  информация в съответствие с представените приложения и информацията в тях -Анализ -декларация, др.. За всяка дейност се посочва и определен индикативен брой участници и от коя целева група са. Всяка планирана дейност следва да е съобразно специфичните изисквания за нея – например по Дейност 1 вид и теми на обучение, за кои участници са организирани, по Дейност 3 вид и тема на работилници, на занимания по интереси, МУД и т.н.“. Препоръчваме да се придържате към разписаните 3 дейности от УК, като в случай, че за дадена дейност желаете да опишете текст, който надвишава  максимално допустимия брой символи, то може да създадете нова дейност, в заглавието на която да посочите, че е продължение на предходната.
ВЪПРОС 17 от 10.11.2025 г. (Q017 постъпил чрез ИСУН):
Уважаеми представители на Управляващия орган,
Във връзка с подготовката на проектно предложение по процедура за директно предоставяне на безвъзмездна финансова помощ BG05SFPR001-1.010 „Превенция и предотвратяване на тормоза и насилието и намаляване на агресията в училищата“, бихме искали да получим разяснение по следните въпроси:
1.Разходите за услуги, включени в категорията „Други преки и непреки разходи“, се отнасят до външни услуги, извършвани от трети лица/организации. В тази връзка, следва ли „организации“ да се разбират като юридически лица, и допустимо ли е такива да бъдат ангажирани за предоставяне на услуги, например за изготвяне на материали за комуникация и публичност на проекта?
2.Допустимо ли е, освен задължителния основен екип на проекта, да бъдат ангажирани и допълнителни лица за изпълнение на конкретни дейности — например представител на консултантска фирма, който да подпомага организацията и управлението на проекта (вкл. отчетността в ИСУН)?
3.Допустимо ли е счетоводното обслужване на проекта да се осъществява чрез сключване на договор със счетоводна къща за предоставяне на счетоводни услуги, вместо чрез назначаване на отделно лице по трудов или граждански договор?

Благодарим предварително за съдействието и предоставената информация. 
ОТГОВОР:
1. Под „организации“ в цитираното изречение се има предвид юридически лица, които предоставят услуги, възложени съгласно действащата нормативна уредба. В тази връзка, се имат предвид и юридически лица, които предоставят услуги за комуникация и публичност на проекта.
2. Съгласно Условията за кандидатстване „Екипът за организация и управление на проекта следва да бъде съобразен със спецификата и обема на заложените дейности“ В тази връзка е допустимо да бъдат определени и допълнителни членове към основния екип за организация и управление, изискванията за които са по преценка на кандидата според доказаната необходимост за такъв допълнителен член. Обръщаме внимание, че на етап кандидатстване се изисква да бъдат приложени в секция 12 „Прикачени документи“ от Формуляра за кандидатстване автобиографии само на 3-те позиции на основния екип за управление на проекта (ръководител на проекта, координатор и счетоводител (финансист)).
3. Допустимо е, като разходите са в рамките на „Другите преки и непреки разходи“ съгласно Условията за кандидатстване, които включват „….и непреки разходи, като напр. за организация и управление на проекта, за мониторинг на образователните резултати,  за комуникация и видимост на проекта, и т.н.“.

ВЪПРОС 18 от 10.11.2025 г. (Q018 постъпил чрез ИСУН):
Уважаеми дами и господа,
Във връзка с подготовката на проектно предложение, моля за разяснение относно изискванията за административен капацитет на екипа за управление на проекта, посочени в т. 11 от Условията за кандидатстване:
Въпрос:
Счита ли се за релевантен административен капацитет опит, придобит чрез участие в следните проекти:
– BG051PO001-3.1.03-0001 „Квалификация на педагогическите специалисти“ (2013–2014);
– BG051PO001-4.2.5-0001 „Да направим училището привлекателно за младите хора“ – УСПЕХ (2014–2015);
– BG05M2OP001-2.004-0004 „Твоят час“ (2016–2018);
– BG05M20OP001-3.002 „Заедно намираме решения“ – партньор на АМАЛИПЕ (2018–2019);
– BG05M2OP001-2.011-0001 „Подкрепа за успех“ (2019–2021);
– BG05M2OP001-2.012-0001 „Образование за утрешния ден“ (2020–2023);
– BG-RRP-1.015 „Училищна STEM среда“ (2024–2026);
– BG05SFPR001-3.001-0001 „Модернизиране на професионалното образование и обучение“ (2023–2027);
– както и участия в проекти на Фондация „Кроношпан“.
ОТГОВОР:
Ангажимент на кандидата е да докаже наличие на административен капацитет съгласно т.11 от Условията за кандидатстване. Обръщаме внимание, че за целите на процедурата под „сходен тип дейности“ следва да се разбират дейности в сферата на образованието и/или работата с допустимите целеви групи. Под „сходен тип проекти“ следва да се разбират проекти със сходни дейности и/или проекти за допустимите целеви групи като тези по настоящата процедура. Моля вижте отговора на въпрос 3 от 08.10.2025 г.

ВЪПРОС 19 от 10.11.2025 г. (Q019 постъпил чрез ИСУН):
Здравейте, Допустимо ли е да се проведе обучение по Медиация на учениците?

ОТГОВОР:
Да, допустимо е в рамките на Дейност 3 съгласно Условията за кандидатстване „…допълнителни занимания по гражданското, здравното, екологичното и интеркултурно образование - например за ученическа медиация,…“.
ВЪПРОС 20 от 11.11.2025 г. (Q020постъпил чрез ИСУН):
Допустимо ли е Директор на училище да бъде Ръководител проект и едновременно с това да бъде Експерти образователни дейности?
ОТГОВОР:
В случай, че директор на училище е предвиден да бъде ръководител на проекта, в тази връзка същият не може едновременно да участва и в изпълнение на други допустими дейности, във връзка с изискванията за избягване на конфликт на интереси, тъй като съгласно Приложение XVI УВР подписва и одобрява всички технически и финансови отчетни документи. Обръщаме внимание, че съгласно т.16 от Условията за кандидатстване „ Външни експерти ЕОД В рамките на процедурата се предвижда участието на външни за училището експерти образователни дейности (ЕОД), като за тях се изплащат разходи за персонал“.  В случай че директорът на училището ще участва в изпълнението на преки дейности, то за него се залагат единичните разходи за педагогически специалисти, а не за експерт образователни дейности.

[bookmark: _Hlk213838474]ВЪПРОС 21 от 12.11.2025 г. (Q021 постъпил чрез ИСУН):
Здравейте, при подготовка на проектното предложение възникна следния въпрос: В Annex_V_Помощна-таблица _АГР_1.010_  Дейност 1  обучения е указано, че обученията се планират само в един учебен срок и могат да се реализират през целия период на проекта. В нашият случай ПС са разпределени в 5 групи по 8 участника за обучения с 1 КК, като предвиждаме за 36 месеца да проведем 3 обучения по три различни теми свързани със заложените цели на проекта. Колко групи да заложим в клетка В12 в приложената таблица?
ОТГОВОР:
В случай че планирате по 3 обучения за всяка от 5 групи следва да заложите 15 групи. В случай че планирате общо 3 обучения за всичките 5 групи, тогава в клетка В12 следва да посочите броя на всяка група, която ще премине обучение. 

ВЪПРОС 22 от 12.11.2025 г. (Q022 постъпил чрез ИСУН):
Здравейте, при подготовка на проектното предложение възникна следния въпрос: В Annex_V_Помощна-таблица _АГР_1.010_  Дейност 1  обучения е указано, че обученията се планират само в един учебен срок и могат да се реализират през целия период на проекта. В нашият случай ПС са разпределени в 5 групи по 8 участника за обучения с 1 КК, като предвиждаме за 36 месеца да проведем 3 обучения по три различни теми свързани със заложените цели на проекта. Колко групи да заложим в клетка В12 в приложената таблица?
ОТГОВОР: Моля вижте отговора на въпрос 21, който е същият.
ВЪПРОС 23 от 12.11.2025 г. (Q023постъпил чрез ИСУН):
1. Допустимо ли е дейностите за мониторинг на образователните резултати и за информираност и публичност на събития, които са в непреки разходи,  да се възложат на външен изпълнител?
2. Къде в Приложение V Помощна таблица се посочват средствата за възнаграждениe за образователни медиатори, социални работници, помощник на учителя - за Дейност 2 и Дейност 3?
ОТГОВОР:
1. Процедурата не поставя ограничения дали тези дейности да се изпълняват от училището или от външни изпълнители. Съгласно т.13 от Условията за кандидатстване „Доставчиците на стоки и услуги, необходими за реализиране на дейностите по операцията, следва да бъдат избирани по реда на Закона за обществените поръчки, Глава IV на ЗУСЕФСУ и действащата нормативна уредба въз основа на открити, прозрачни, в достатъчна степен публични, недискриминационни и безусловни процедури, като по този начин се гарантира, че извършването на доставки и предоставянето на услуги ще се извършва при пазарни условия.“ 
 Преди възлагането им на вънщен изпълнител по надлежния законов ред, моля да се запознаете с конкретните изисквания за комуникация и видимост, цитирани в т.13 от Условията за кандидатстване, както и с въпросниците за осъществяване на ежегоден мониторинг на образователните и възпитателните резултати на учениците и образователната среда, удовлетвореността на участниците, вследствие на подкрепата по процедурата, и указанията за попълването им в Приложение XXI към Условията за изпълнение по процедурата,.
2. В работен лист Дейност 1, раздел „Индикативен брой медиатори и др. с приравнена заетост от 4 часа на ден“, ред „Кандидат - Брой човеко-месеци за 1 учебен срок - (например 1 медиатор по 6 месеца за 1 срок от по 4 часа)**“ на Приложение V Помощна таблица се залагат разходите за възнаграждения на медиатори, социални работници, в който изрично е посочено, че „ Образователни медиатори, социални работници участват във всички допустими за тях дейности, но се планират в бюджета само по Дейност 1“. В Приложение X Указания Помощна таблица за бюджет са дадени детайлни инструкции за планиране и попълване на Помощната таблица. Моля вижте публикуваните материали от информационните дни по процедурата, сред които и примерно попълнена Помощна таблица: https://sf.mon.bg/?go=news&p=detail&newsId=1557;
https://sf.mon.bg/?go=news&p=detail&newsId=1567.

